text: "Animals solidaris": fotografia solidària d'animals de família - David Gil fotógrafo
  Us presento la nova campanya que faré a l'estudi. Un projecte que em fa molta il·lusió i que crec que potser molt bonic i especial.
  "Animals solidaris" és una campanya de fotografia solidària d'animals de família, de forma que per cada sessió que feu amb els vostres animals, el 30% del que pagueu anirà destinat a la protectora "Huellas Callejeras" i a l'associació "Cap, Cor i Cua Els Ports".
  D'aquesta manera s'aconseguirà un doble objectiu: que vos pugueu endur els millors records dels vostres gossos, gats o l'animal que tingueu a la família i, d'altra banda, que aquesta sessió es convertisca en una important ajuda per a dues entitats que treballen per la cura dels animals. T'animes? Doncs ací t'explico el funcionament:
  Quin preu tenen les sessions i que inclouen?
  Les sessions tenen un preu de 100€ i inclouen 8 fotografies tant digitals com impreses en 15x2o cm. El protagonista de la sessió serà el vostre animal, però també vull que participeu vosaltres. Per això vull que vinga la família que conviu amb l'animal i que tingueu fotos boniques amb ell o ella. Es a dir, treballarem soles amb l'animal, però també vull que el responsable d'ell o tota la família que viu amb ell vos emporteu els millors records.
  Novetat! La sessió també inclourà un lienzo 30×30 cm!
  En cas que vullguereu més fotos de la sessió, estes tindran un preu de 7€. Les sessions estan pensades perquè duren 30 minuts, però dependrà del comportament de l'animal, per això no hi ha una durada exacta.
  De cada sessió, el 30% del que pagueu anirà a les dues entitats anteriorment mencionades.
  Quan dura la campanya?
  La campanya inclou totes les sessions d'animals de família que es fagen des del 26 de febrer fins al 26 de març. Això sí, hi ha places limitades, ja que hi ha dies que no tinc disponibilitat. Especialment en cap de setmana, perquè només el primer i l'últim dissabte es faran sessions. Així que si estàs interessat/da, el millor és que contactes via web, xarxes socials o mòbil (686386337) i que concretem una data.
  Així, la campanya començarà aquest mes, però s'estendrà durant quasi tot març. Així, coincidirà també amb les festes de Falles i Magdalena, que són moments en els que els animals de família estan estressats a les ciutats pel soroll i els coets. Per això, un bon pla és vindre a passar el dia a Morella i fer una d'aquestes sessions.
  Per què estes entitats?
  Doncs perquè són dues entitats que fan una tasca de gran importància. "Huellas Callejeras" és una associació protectora d'animals, sense ànim de lucre, que té com a objectiu protegir i defendre als animals. Presten els seus serveis a Castelló i Barcelona i no paren de treballar en la cura d'animals, en el seu benestar, faciliten adopcions… D'altra banda, "Cap, Cor i Cua Els Ports" és una associació també sense ànim de lucre que defensa als animals i el seu hàbitat mediambiental. Controlen les colònies felines de Morella i Els Ports i estan fent una tasca molt important a esta zona.
  Des d'ací vull agrair la gran acollida d'esta iniciativa que han tingut les dues associacions. També, si voleu fer una col·laboració major amb les entitats, podreu fer-la a l'estudi, ja que tindrem un Punt Solidari.